ประกาศอธิบดีกรมสรรพากรเกี่ยวกับภาษีเงินได้ (ฉบับที่ 292)เรื่อง กําหนดการยื่นแบบแสดง รายการภาษี การชําระภาษี และสถานที่ยื่นแบบแสดงรายการภาษี-----------------------------------------------------------อาศัยอํานาจตามความในมาตรา 11 มาตรา 59 มาตรา 69 ทวิ และมาตรา 3 เตรส แห่งประมวลรัษฎากร อธิบดีกรมสรรพากรกําหนดการยื่นแบบแสดงรายการภาษี การชําระภาษีและสถานที่ยื่นแบบแสดงรายการภาษี สําหรับการยื่นแบบแสดงรายการภาษีเงินได้หัก ณ ที่จ่าย ผ่านระบบนําส่งภาษีเงินได้หัก ณ ที่จ่ายแบบ Host to Host ไว้ ดังต่อไปนี้ข้อ ๑ ในประกาศนี้"ระบบนําส่งภาษีเงินได้หัก ณ ที่จ่ายแบบ Host to Host" หมายความว่า ระบบยื่นรายการข้อมูลภาษีเงินได้หัก ณ ที่จ่ายจากเครื่องคอมพิวเตอร์แม่ข่ายของผู้มีหน้าที่นําส่งภาษีเงินได้หรือผู้ให้บริการ แล้วแต่กรณี มายังเครื่องคอมพิวเตอร์แม่ข่ายของกรมสรรพากรผ่านเครือข่ายอินเทอร์เน็ตในลักษณะเชื่อมต่อรับส่งข้อมูลระหว่างเครื่องคอมพิวเตอร์ตามที่กรมสรรพากรกําหนด"ผู้ให้บริการ" หมายความว่า ผู้ประกอบธุรกิจให้บริการการชําระเงินทางอิเล็กทรอนิกส์ตามพระราชกฤษฎีกาว่าด้วยการควบคุมดูแลธุรกิจบริการการชําระเงินทางอิเล็กทรอนิกส์ พ.ศ. 2551 ซึ่งเป็นผู้ให้บริการยื่นรายการข้อมูลภาษีเงินได้หัก ณ ที่จ่าย ผ่านระบบนําส่งภาษีเงินได้หัก ณ ที่จ่ายแบบ Host to Host แทนผู้มีหน้าที่นําส่งภาษีเงินได้ข้อ ๒ กําหนดให้การยื่นรายการข้อมูลตามแบบ ภ.ง.ด.1 ภ.ง.ด.2 ภ.ง.ด.3 และ ภ.ง.ด. 53 ผ่านระบบนําส่งภาษีเงินได้หัก ณ ที่จ่ายแบบ Host to Host เป็นการยื่นแบบแสดงรายการภาษีตามมาตรา 3 เตรส มาตรา 59 และมาตรา 69 ทวิ แห่งประมวลรัษฎากรการยื่นแบบแสดงรายการภาษีตามวรรคหนึ่ง ให้ใช้สําหรับการยื่นแบบแสดงรายการภาษีภายในกําหนดเวลาตามที่กําหนดในข้อ 5ข้อ ๓ ผู้มีหน้าที่นําส่งภาษีเงินได้ที่มีความประสงค์จะยื่นแบบแสดงรายการภาษีตามข้อ 2 ด้วยตนเอง จะต้องยื่นคําขอยื่นแบบแสดงรายการภาษีผ่านระบบนําส่งภาษีเงินได้หัก ณ ที่จ่ายแบบ Host to Host (ภ.อ.01.1) พร้อมข้อตกลงในการยื่นแบบแสดงรายการและนําส่งภาษีผ่านระบบนําส่งภาษีเงินได้หัก ณ ที่จ่ายแบบ Host to Host ที่แนบท้ายประกาศนี้ต่ออธิบดีกรมสรรพากร ณ สํานักบริหารการเสียภาษีทางอิเล็กทรอนิกส์ กรมสรรพากร และเมื่อได้รับอนุมัติแล้ว ให้มีสิทธิยื่นรายการข้อมูลตามแบบ ภ.ง.ด.1 ภ.ง.ด.2 ภ.ง.ด.3 และ ภ.ง.ด.53 ผ่านระบบนําส่งภาษีเงินได้หัก ณ ที่จ่ายแบบ Host to Host โดยให้ถือเป็นสถานที่ยื่นแบบแสดงรายการภาษีได้อีกแห่งหนึ่งข้อ ๔ ผู้ให้บริการที่มีความประสงค์จะให้บริการยื่นแบบแสดงรายการภาษีตามข้อ 2 แทนผู้มีหน้าที่นําส่งภาษีเงินได้ จะต้องได้รับการแต่งตั้งให้เป็นตัวแทนหรือตัวแทนช่วงเพื่อยื่นแบบแสดงรายการและนําส่งภาษีในนามผู้มีหน้าที่นําส่งภาษีเงินได้ โดยทําสัญญาการตั้งตัวแทนหรือสัญญาการตั้งตัวแทนช่วงและมอบอํานาจให้กระทําการแทนเป็นลายลักษณ์อักษร และทําบันทึกข้อตกลงให้บริการยื่นแบบแสดงรายการและนําส่งภาษีผ่านระบบนําส่งภาษีเงินได้หัก ณ ที่จ่ายแบบ Host to Host กับกรมสรรพากร โดยมีข้อความอย่างน้อยตามที่แนบท้ายประกาศนี้ผู้ให้บริการที่ได้ดําเนินการตามวรรคหนึ่งแล้ว ให้มีสิทธิยื่นรายการข้อมูลตามแบบ ภ.ง.ด.1 ภ.ง.ด.2 ภ.ง.ด.3 และ ภ.ง.ด.53 ผ่านระบบนําส่งภาษีเงินได้หัก ณ ที่จ่ายแบบ Host to Host แทนผู้มีหน้าที่นําส่งภาษีเงินได้ โดยให้ถือเป็นสถานที่ยื่นแบบแสดงรายการภาษีได้อีกแห่งหนึ่งข้อ ๕ การยื่นแบบแสดงรายการภาษีผ่านระบบนําส่งภาษีเงินได้หัก ณ ที่จ่ายแบบ Host to Host ให้ยื่นได้ภายในเจ็ดวันนับแต่วันสิ้นเดือนของเดือนที่จ่ายเงินได้พึงประเมิน โดยไม่เว้นวันหยุดราชการ กรณีวันสุดท้ายของการยื่นแบบแสดงรายการภาษีตรงกับวันหยุดรายการให้ยื่นได้ภายในวันทําการถัดไปและให้ยื่นแบบแสดงรายการภาษีภายในเวลา 22.00 นาฬิกา ของแต่ละวันข้อ ๖ ผู้มีหน้าที่นําส่งภาษีเงินได้หรือผู้ให้บริการต้องนําส่งเงินภาษี พร้อมกับการยื่นแบบแสดงรายการภาษีผ่านระบบนําส่งภาษีเงินได้หัก ณ ที่จ่ายแบบ Host to Host การนําส่งเงินภาษีดังกล่าวจะต้องใช้วิธีการโอนเงินเข้าบัญชีเงินฝากธนาคารของกรมสรรพากร ผ่านระบบอิเล็กทรอนิกส์ (Electronic Payment)ข้อ ๗ ให้ผู้อํานวยการสํานักบริหารการคลังและรายได้ กรมสรรพากร เป็น "เจ้าหน้าที่รับชําระเงินภาษีอากร" เพื่อรับชําระเงินภาษีข้อ ๘ การนําส่งภาษีเงินได้ตามประกาศนี้ให้ถือว่าเป็นการสมบูรณ์ เมื่อได้มีการยื่นแบบแสดงรายการภาษีผ่านระบบนําส่งภาษีเงินได้หัก ณ ที่จ่ายแบบ Host to Host โดยได้โอนเงินเข้าบัญชีเงินฝากธนาคารของกรมสรรพากร และได้รับใบเสร็จรับเงินของกรมสรรพากรตามจํานวนเงิน ซึ่ง " เจ้าหน้าที่รับชําระเงินภาษีอากร" ตามข้อ 7 ได้ลงลายมือชื่อรับเงินแล้วการลงลายมือชื่อตามวรรคหนึ่งจะจัดพิมพ์ขึ้นด้วยระบบคอมพิวเตอร์ก็ได้ข้อ ๙ ประกาศนี้ให้บังคับสําหรับการยื่นรายการตั้งแต่วันที่ 1 เมษายน พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 23 มีนาคม พ.ศ. 2560 ประสงค์ พูนธเนศ(นายประสงค์ พูนธเนศ)อธิบดีกรมสรรพากร